প্রেমিক বেনি ব্লাঙ্কোর সঙ্গে গাঁটছড়া বাঁধলেন সেলেনা গোমেজ

ওয়েব ডেস্ক: দীর্ঘ ৫ বছরের সম্পর্ক অবশেষে পূর্ণতা পেল! বিবাহ বন্ধনে আবদ্ধ হলেন জনপ্রিয় পপ গায়িকা সেলেনা গোমেজ (Selena Gomez)। প্রেমিক বেনি ব্লাঙ্কোর (Benny Blanco) সঙ্গে গাঁটছড়া বাঁধলেন গায়িকা। রবিবার নিজের ইনস্টাগ্রামের (Instagram) পাতায় তাঁদের বিয়ের একগুচ্ছ ছবি শেয়ার করেছেন সেলেনা। নতুন দম্পতির ছবি দেখে রূপকথার রাজকন্যা-রাজপুত্র বললেও বরং কম হয়। জুটির ছবি দেখে শুভেচ্ছা ও ভালবাসায় ভরিয়েছেন গায়িকার অনুরাগীরা।

রবিবার সকালে নিজের ইনস্টাগ্রামে বিয়ের সুখবর সকলের সঙ্গে ভাগ করে নিয়েছেন পপ গায়িকা সেলেনা গোমেজ (Selena Gomez)। সেইসঙ্গে একগুচ্ছ ছবি শেয়ার করেছেন গায়িকা। তবে আজ নয়। গত শনিবার চারহাত এক হয়েছে সেলেনা আর ব্লাঙ্কোর (Selena and Blanco)। ক্যাপশনে জ্বলজ্বল করছে বিয়ের তারিখটি। সেলেনা লিখেছেন, “৯-২৭-২৫”। যা থেকে বেশ স্পষ্ট এই বিশেষ দিনেই বিয়ে সেরেছেন তারকা জুটি। একইসঙ্গে শেয়ার করেছেন নিজেদের বিয়ের একগুচ্ছ ছবি। বিয়ের সাজে কেমন লাগছে সেলেনা আর সংগীতশিল্পী ব্লাঙ্কোকে?

আরও পড়ুন: জুবিনের ম্যানেজার, আয়োজকের বিরুদ্ধে লুক আউট নোটিস অসমে

সাদা লং গাউনে রুপকথার রাজকন্যা লাগছিল সেলেনাকে (Selena Gomez)। হালকা মেকআপ আর সেলেনার মিষ্টি হাসি মন ছুঁয়েছে তাঁর অনুরাগীদের। বিয়ের সাজে ব্লাঙ্কোকেও দারুণ দেখাচ্ছিল। বেনি ব্লাঙ্কোর পরনে ছিল রাল্ফ লরেনের তৈরি কালো টাক্সিডো ও বো-টাই। কখনও একে অপরের হাতে হাত রেখে একগাল হাসিতে পোজ দিয়েছেন। আবার কখনও ব্লাঙ্কোর টাই ঠিক করে দেখা গিয়েছে ছবিতে। ছবিতেও জুটির রোমান্স ধরা পড়েছে। কখনও ব্লাঙ্কোর গালে চুম্বন আবার কখনও ব্লাঙ্কোর মাথা নিজের কোলে রেখে আদুরে মুহূর্তের ছবি শেয়ার করেছেন গায়িকা। সেলেনার হাতের সাদা ফুলের তোড়া তাঁর বিয়ের সাজকে যেন আরও পরিপূর্ণ করে তুলেছে।

View this post on Instagram

A post shared by Selena Gomez (@selenagomez)

বেনি ব্লাঙ্কো তাঁর পোস্টে লিখেছেন, ‘আমার সত্যিকারের স্ত্রী।’ সেলেনা গোমেজের এই নতুন জীবনযাত্রায় তাঁর অনুরাগীরা ও সহকর্মীরা ভালবাসায় ভরিয়ে দিয়েছেন। উল্লেখ্য, গত বছরের শেষে প্রেমিক বেনি ব্লাঙ্কোর সঙ্গে বাগদান সেরেছিলেন সেলেনা গোমেজ।

দেখুন অন্য খবর